text: बता दें भारत और ऑस्ट्रेलिया के बीच चल रहे रांची में तीसरे टेस्ट मैच के दौरान विराट कोहली को कंधे में चोट आ गई थी। फील्डिंग करते हुए आई चोट के बाद विराट को मैदान छोड़कर बाहर जाना पड़ा था। हालांकि कंधे में लगी चोट के बावजूद विराट ने रांची टेस्‍ट मैच में बल्‍लेबाजी की, लेकिन कुछ खास नहीं कर सके। चौथे और आखिरी टेस्ट मैच में पूरी तरह से फिट ना होने के कारण विराट धर्मशाला में हो रहे चौथे टेस्‍ट में नहीं खेले।